
RESUM 


Cada biblioteca s'identifica amb un nom (la tria del qual sovint no és gens gratuita) de vegades 
genèric, però moltes vegades amb el nom d'un personatge o indret característic del poble en el qual 
s'ubica. Amb aquests noms es pot dibuixar un retrat social i cultural de la localitat en questió. 
Cadascun d'aquests noms palesen, en efecte, l'enorme riquesa de les Terres de l'Ebre. Amb aquesta 
comunicació assen yalarem quines són les biblioteques objecte de l'estudi i quin nom han adoptat (tot 
fent-ne una divisió per grans tipologies). Al mateix temps farem una breu presentació de cada un 
dels noms, tot explicant els motius de la seva tria, i finalment extraurem unes quantes reflexions a 


mode de conclusió. 


Voldriem agrair abans de començar, la col-laboració i l'ajut que hem rebut de la gran 
majoria de professionals de les Terres de l'Ebre. En concret a: la Blanca, de l'Ametlla 
de Mar, la Maria Josep, de Móra d'Ebre, la Maria, d'Amposta, en Guillem, de Santa 
Bàrbara: la Francesca, d'Ulldecona: la Maria Dolors, de Flix, la Pietat, d'Alcanar, i la 
Marta, de Ginestar. I també de La Sénia. Sense ells, aquesta comunicació no hauria estat 


possible. Una part molt important els correspon. A tots i totes, gràcies. 


1. METODOLOGIA 
Per tal de poder dur a terme aquest treball s'ha enviat una enquesta-questionari a totes 


les biblioteques de les Terres de l'Ebre. A més, s'ha completat la informació a través de 
la recerca de dades per internet, la consulta a serveis en línia com "Pregunteu: les 
biblioteques responen ", la recerca en monografies així com la visita in situ a algunes 


biblioteques. 


" Biblioteca del Campus de les Terres de l'Ebre, Universitat Rovira i Virgili (Tortosa), 
eclara.alvarez Q urv.netò 

"" Biblioteca del Col-legi d'Arquitectes de Catalunya, Demarcació de l'Ebre (Tortosa), 
sbibl.tor Rcoac.netò 


Col:legi Oficial de Bibliotecaris-Documentalistes de Catalunya-Grup de Treball de les Terres de 
l'Ebre lEn línia). ehttp://9vvvyy.cobde.org/grups/ebre/index.htmlb (Consulta: 22/03/2006) 

2. INTRODUCCIÓ 
A les nostres comarques tenim 20 biblioteques públiques', de les quals 8 tenen un nom 


genèric, 2 porten un nom de lloc, i la resta (10) porten noms de personatges. 


Tipus de noms de les BP de les TE 


4090 


5090 


1090 
LO Genèric EH Lloc O Personatge 


Gràfic 1. Tipus de noms de les biblioteques públiques de les Terres de l'Ebre 


En l'actualitat, com hem dit anteriorment, hi ha 20 biblioteques públiques a les 
comarques de l'Ebre (Baix Ebre, Montsià, Ribera d'Ebre i Terra Alta). El llistat és el 


seguent: 


Tipus de nom Municipi Nom de la Biblioteca 


mites 
Noms delle ebre Biblioteca Delta de Ebre 
Noms de lloc TEI 


Perelló, el Biblioteca Cabra-Feixet 
Biblioteca Trinitari Fabregat 


RES 


Ametlla de Mar, l' Biblioteca Dr. Frias 


l Segons el: Directori de Biblioteques públiques de Catalunya (En línia). 
chttp://cultura. gencat.net/biblio/index.htm5 (Consulta: 20/01/2006) 

A continuació passarem a descriure els noms de cada una d'aquestes biblioteques", 
dividint l'explicació en tres grans grups: noms genèrics, noms de lloc i noms de 
personatges. Pel que fa als noms genèrics, l'explicació serà molt breu, ja que es tracten 
de noms, podem dir, neutres, que podem trobar a quelsevol punt de la geografia 
catalana, espanyola o fins i tot mundial, i que per tant, no aporten cap mena de contingut 
especial a la comunicació. Per contra, mereixeran especial atenció les altres dues 
categories: els noms de llocs i els noms de personatges, que, com veurem, s'adapten a 


les característiques de la població, a la seva història, a la seva gent. 


3. ELS NOMS GENÈRICS 
Moltes vegades les biblioteques no reben cap nom especial, simplement afegeixen al 


tipus de biblioteca el nom del poble a qui donen servei. Dintre dels noms genèrics, però, 
ens trobem també diverses nomenclatures: pública, municipal, popular... depèn de la 
tradició bibliotecària que hi hagi en cada poble o ciutat. Són noms que s'han anat 
adoptant al llarg del temps i donen significat a la funció d'aquesta tipologia de 


biblioteques de donar un servei públic, popular, al poble en general. 


Tipus de noms genèrics de les BP de les TE 


1390 


2590 


2590 


EO Altres EH Municipal O Popular à Pública 


Gràfic 2. Tipologia dels noms genèrics de les biblioteques públiques de les Terres de l'Ebre 


2 Per a consultar les dades estadístiques sobre les biblioteques, com ara fons, m2, personal, hores totals 
d'obertura, etc., remetem al lector a: Mapa de Lectura Pública de Catalunya, Programes Comarcals JEn 
línia). $ http://cultura. gencat.net/Biblio/mapacoma.htmS lConsulta: 13/03/2006) 

3.1. MÓRA D'EBRE " 


La Biblioteca va obrir les seves portes l'abril de 1997, i ja des de la seva creació va 
adoptar el nom de Biblioteca Comarcal de Móra d'Ebre, proposat des del Servei de 
Biblioteques de la Generalitat, i sobre el qual l'Ajuntament hi va estar d'acord i el va 


acabar adoptant . 


3.2. TORTOSA 
A Tortosa, l'actual biblioteca infantil, malgrat no hi ha cap referència de dirigir-se a un 


públic infantil, manté el nom de Biblioteca Popular de Tortosa, tot i que té els seus dies 
comptats amb la unificació de les dues biblioteques existents a la ciutat en el nou 
edifici, gairebé a punt d'inaugurar, que rebrà el nom de Biblioteca Francesc Oliver de 
Boteller, i que unificarà i concentrarà tots els serveis bibliotecaris municipals en un sol 
edifici. 

3.3. ULLDECONA 

En funcionament des del 28 de gener de 1930, és la biblioteca més veterana i amb més 
tradició de les nostres terres. Ja des del seu inici, la Biblioteca va rebre en nom de 
Biblioteca Popular d'Ulldecona, fruit d'una època en què aquesta era la terminologia 


habitual per a les biblioteques públiques, però que s'ha conservat. 


3.4. LA RESTA DE NOMS 
De la resta dels noms genèrics no hem pogut obtenir cap mena d'informació mitjançant 


l'enquesta. Trobem dos nomenclatures de biblioteca Municipal a Ascó i a Sant Carles 
de la Ràpita, dos noms més de Pública a Corbera d'Ebre i a Gandesa, i finalment, un 


Centre de Lectura a La Fatarella. 


4. ELS NOMS DE LLOCS 
D'entre les biblioteques de les Terres de l'Ebre, n'hi ha 2 que han adoptat el nom per a 


la seva biblioteca d'un lloc o paratge natural: es tracta de la Biblioteca Cabra-Feixet del 


Perelló i de la Biblioteca Delta de l'Ebre de Deltebre. 


4.1. EL PERELLÓ: BIBLIOTECA CABRA-FEIXET 
Inaugurada el 23 d'abril del 1966 als baixos de l'edifici de l'Ajuntament, des del gener 


del 1993 ocupa la primera planta de la Casa de la Cultura". El nom de la biblioteca del 
Perelló pren el nom del conjunt de pintures rupestres que es localitza al massís de 


3 Recentment ha aparegut a la premsa un article sobre les dades estadístiques de la Biblioteca al 2005 a: 
"La biblioteca comarcal va tancar el 2005 amb més de 31.000 visitants". En: La Veu de l'Ebre, n. 217 (17 
febrer 2006), p. 62. 

Cabra-Feixet, a la vessant oriental de la Serra de Cardó. Es tracta d'un conjunt de 
pintures agrupades en tres sectors, i que en total s'hi han comptabilitzat 13 motius 
diferents". Descobertes ja a la dècada del 1920, no és fins el 1922 en què se les reconeix 
com a prehistòriques arran de la segona expedició feta per Bosch Gimpera i Colominas. 
Van haber de passar pràcticament 70 anys per què es portés a terme la documentació de 
les mateixes, l'any 19885. Des de l'any 1998 són Patrimoni Mundial de la Humanitat". 

Fent una mena d'homenatge a tant important troballa, la biblioteca del poble adopta el 
nom d'aquest jaciment rupestre, de manera que qualsevol que visiti la població i 
descobreixi el nom de la biblioteca es preguntarà el perquè del seu nom i descobrirà que 


darrera d'un simple nom s'amaga la història d'un poble. 


4.2. DELTEBRE: BIBLIOTECA DELTA DE L'EBRE 
El nom escollit per a la biblioteca de Deltebre no podria ser més significatiu en aquestes 


terres. Situat a 8 quilòmetres de la desembocadura de l'Ebre, a l'Hemidelta esquerre", 
Deltebre és, juntament amb Sant Jaume d'Enveja, el sistema urbà més important del 
Delta, que ha marcat enormement la idiosincràcia, la cultura i la forma de ser dels 
habitants deltaics. El Delta de l'Ebre és el terreny, en forma de lletra grega, que hi ha 
entre la desembocadura del riu i els braços d'aquest. És un terreny qualificat de Parc 
Natural" i, amb més de 320 quilòmetres de superfície, és la zona humida més gran de 
Catalunya. A més a més, la Biblioteca Delta de l'Ebre acull el Telecentre de la 
localitat". El Delta de l'Ebre és un lloc de referència per a totes les Terres de l'Ebre, 
tots n'estem orgullosos i el defensem, com ja s'ha vist en la lluita antitransvassita per 
exemple, per tal de mantenir un dels signes més importants de la nostra identitat 


col-lectiva. El fet que la biblioteca de Deltebre hagi adoptat aquest nom ens porta a 


1 Biblioteca Municipal Cabra- Feixet lEn línia). shttp:/)vvvvv.perello.oasi.org/niv2.php2id-125 
(Consulta: 08/02/2006/ 

2 Cabra-Feixet. El Perelló. Baix Ebre ( Tarragona) lEn línia). € 
http://vvvyy.carm.es/educacion/arqueomurcia/arterupestre/catalu/feixet.htmSs Consulta: 09/03/2006) 

$ Historia de los descubrimientos y de la investigación del arte rupestre en Catalufia (En línia). 
chttp:/Avyvvv.carm.es/educacion/arqueomurcia/arterupestre/catalu/historia.htmò (Consulta: 09/03/2006) 
7 Roch Art of the Mediterranean Basin on the Iberian Peninsula (En línia). 
chttp://vhc.unesco.org/en/list/8745 (Consulta: 09/03/2006) 

8 Situació Deltebre lEn línia). chttp:/yvvvvv. deltebre. org/ajtms/deltebre/situacio.htm5 (Consulta: 
13/03/2006) 

P Segons Decret 332/1986. 

chttp://mediambient.gencat.net/cat/el medi/parcs de catalunya/delta ebre/parc/dades. jsp2ComponentID 
13801 £:SourcePagelD-14318425 (En línia) (Consulta: 13/03/2006) 

19 Xarxa365.net : Xarxa de Telecentres de Catalunya. Biblioteca Delta de l'Ebre lEn línia). 
chttp:/Avyvvv.xarxa365.net/telecentre/fitxa/95S (Consulta: 13/03/2006) 


Pàg. 5 de 15 


pensar que tots els segments de la societat ebrenca (cultural, social, polític...) estan 


implicats en el projecte global de mantenir i fer perviure la nostra singular identitat. 


5. ELS NOMS PROPIS 
El 5090 de les biblioteques de les Terres de l'Ebre porten per nom el d'un personatge 


respresentatiu per a la població on donen servei, trobem sobretot escriptors, però també 


polítics o metges. 


5.1. ALCANAR: BIBLIOTECA TRINITARI FABREGAT 
En funcionament des del maig de 1995, la Biblioteca Trinitari Fabregat d'Alcanar va 


prendre el nom de l'escriptor amb més reconeixement que ha tingut el municipi ja des 
del moment de la seva inauguració. La decisió la va prendre l'Ajuntament de la localitat 
en un plenari municipal. 

Trinitari Fabregat i Chimeno (Alcanar, 1912 — París, 1994) és el principal escriptor 
canareu del segle XX. Exiliat a França des de l'any 1939, no és a partir de 1960 que 
comença a visitar el seu poble durant les vacances, estades que es perduren fins el 
1978". D'entre les seves obres, destaca Jardins ignorats, editada originalment per 


Rafael Dalmau l'any 1965", i que traspúa nostalgia i enyorança de la seva terra natal. 


5.2. L'AMETLLA DE MAR: BIBLIOTECA DR. FRIAS 
Inaugurada el setembre de 1986, va ser l'Ajuntament qui va decidir batejar-la amb al 


nom de Dr. Frias, en honor al primer metge que tingué la localitat, d'origen reusenc, i 
que fundà l'any 1933 el primer Centre de Lectura que tingué l'Ametlla de Mar. Aquest 
va desaparèixer acabada la Guerra Civil i no va ser fins a la inauguració de l'actual 


biblioteca que l'Ametlla recuperà el seu equipament bibliotecari. 


5.3. AMPOSTA: BIBLIOTECA COMARCAL SEBASTIÀ JUAN ARBÓ 

Inaugurada originalment el 25 d'abril de 1958, des del 1995 es troba a l'edifici actual, 
vora l'Ebre i amb una vista magnífica i privilegiada del Pont Penjant. Ja des de la seva 
inauguració fou el mateix Ajuntament qui decidí sobre el seu nom. 

La Biblioteca deu el seu nom a Sebastià Juan Arbó (Sant Carles de la Ràpita, 1902 — 


Barcelona, 1984). Tot i ser rapitenc de naixement, quan tenia 8 anys la seva família 


Hi BELI BELTRAN, Agustí (2000): Alcanar. Valls: Cossetània, p. 229-230 

1 Al CCUC podem trobar una 3a edició a la Biblioteca de Catalunya, editada el 2004, però que inclou el 
facsímil de l'edició original. 

chttp://ecuc.cbuc.es/cgi-bin/vtls.vveb.gatevvay2bib-2750- 174608:COonfC 08000074 PD 
(Consulta: 13/03/2006/ 

13 Sebastià Juan Arbó (En línia). chttp://vyyvv.escriptors.com/autors/juanarbos/S lConsulta: 13/03/2006) 

s'instal-là a Amposta. Està considerat un dels millors autors ebrencs de tots els temps, 
en les seves obres s'hi pot apreciar una visió molt especial de la gent de les Terres de 
l'Ebre, i més concretament del Delta de l'Ebre. Una de les seves obres més 


representatives és Terres de l'Ebre (1932)". 


5.4. BENIFALLET: BIBLIOTECA SANTIAGO RUSINOL 
Santiago Rusifiol i Prats (Barcelona, 1861 — Aranjuez, 1931) fou un autor 


multidisciplinar: dramaturg, narrador, pintor i col-leccionista. Va residir llargues 
temporades a París, on va participar en la Tertúlia dels Quatre Gats. 

No hem trobat cap relació entre el famós autor i la població de Benifallet. Segons es 
creu, la Biblioteca va ser inaugurada l'any 1981, any en què se celebrava el 50è 
aniversari de la mort de Rusifiol, cosa que podria ser la motivació per la qual la 
biblioteca adoptés aquest nom. Una altra hipòtesi a seguir seria que Santiago Rusifiol 
visités el Balneari de Cardó, prop de Benifallet, per tractar-se de problemes de reuma, 


però no hem pogut trobar cap constància d'aquest fet. 


5.5. FLIX: BIBLIOTECA ARTUR BLADÉ I DESUMVILA 
La Biblioteca Artur Bladé i Desumvila de Flix va inaugurar-se el 22 de juny de 1985. 


Des del moment de la seva creació va prendre el nom de l'escriptor riberenc més 
destacat d'aquella època. Malgrat ha estat molt de temps ignorat a la seva terra, i 
sobretot al seu poble natal, Bensissanet, l'Ajuntament de Flix va voler reivindicar-lo, 
com a escriptor local, lluitador antifranquista i defensor de la llengua catalana, posant el 
seu nom a la biblioteca de la localitat. 

A Artur Bladé Desumvila" (Benissanet, 1907 — Barcelona, 1995) se l'ha definit 
recentment, en la Jornada Conèixer Artur Bladé i Desumvila'$ (Benissanet, 4 de març de 
2006) com a millor prosista en català, un cronista de realitats, integrant de la 
Santíssima Trinitat de la literatura catalana.... El proper any 2007 se celebrarà el 


centenari del seu naixement i es començaran a publicar les seves obres completes. 


1 Podem trobar un recull de les seves obres completes a: JUAN ARBÓ, Sebastià (1992-1993): Obra 
catalana completa. A cura d'Emili Rosales. Barcelona: Columna. 
$ BLADÉ DESUMVILA, ARTUR IEn línia) 


chttp://vyvve.riberaebre.org/comarca/ficha riberencs.php2id-5 S (Consulta: 14/03/06) 
1: CASTELLÀ, Montse. "El primer volum de les obres completes de Bladé es publicarà al final del 
2006". En: La Veu de l'Ebre, n. 220 (10 març 2006), p. 82 

5.6. GINESTAR: BIBLIOTECA JOSEP AVINYÓ7 
La biblioteca s'inaugurà originalment l'any 1982, i estava situada a la Pl. de l'Església, 


n.l. Des de l'any 1996, però, es troba en la seva ubicació actual, a la primera planta del 
Casal Cultural de la localitat de la Ribera. 

Josep Avinyó neix a Ginestar, a la casa coneguda com a Can Ramon, fill de Josep 
Avinyó de Benissanet i de Joaquima d'Ulldecona. Va anar a Barcelona, on treballà en el 
sector de la ceràmica, a més, va aprendre llatí i solfeig. De retorn a Ginestar, va treballar 
com a secretari a l'Ajuntament del poble. Va fundar l'orfeó Els riberencs, on entre 
d'altres llocs actuaren al balneari de Cardó, i a més ensenyava a llegir i a escriure als 
seus conciutadans. Morí jove, amb tan sols 45 anys. Té un carrer a Ginestar, el carrer de 


La Valleta. 


5.7. SANTA BÀRBARA: BIBLIOTECA JOSÉ ESCUDÉ ALBESA5 
La biblioteca de Santa Bàrbara va ser inaugurada el 25 de març de 1958, però no va ser 


fins el 3 de maig de 2003 que va adoptar el nom de Biblioteca José Escudé Albesa, en 
motiu del 175è aniversari del municipi, quan, reunits el regidor de cultura i el 
responsable de la biblioteca van voler homenatjar un roquetenc per la seva dedicació i 
col-laboració amb el poble de Santa Bàrbara. 

José Escudé Albesa (Roquetes, 1896 — Santa Bàrbara, 1986), es va casar a Santa 
Bàrbara amb Maria Cinta Arasa i des d'aleshores va viure en el municipi. Es va 
preocupar molt per la vida del poble i fins i tot va ocupar el càrrec de Secretari de 
l'Ajuntament de Santa Bàrbara de forma interina. La seva afició pel món bibliotecari va 
començar a la biblioteca de l'Observatori de l'Ebre de Roquetes. Més tard, del 1963 al 
1977, fou el responsable de la biblioteca municipal de Santa Bàrbara, la qual ara li 
dedica el seu nom com a homentage pòstum per la seva tasca, tant bibliotecària, com 


cultural i política en el seu poble d'adopció. 


5.8. LA SÈNIA: BIBLIOTECA PERE DE MONTCADA 


La Biblioteca Pere de Montcada s'inaugura al maig de 1983, i ja des del principi adopta 
aquest nom fruit de les converses entre l'Ajuntament i la Generalitat. Deu al seu nom a 


Pere de Montcada, que fou qui atorgà la Carta de Població a la localitat P. Actualment 


V No hi ha massa informacions sobre la figura de Josep Avinyó. Aquestes dades les hem aconseguit 
mitjançant una entrevista amb la responsable de la biblioteca de Ginestar, la Marta, que les tenia anotades 
en un quadern, i ens comentà que segurament eren fruit de la tradició oral. 

18 Santa Bàrbara. Biblioteca. Història TEn línia). € http://vvvyy.santabarbara.altanet.org/niv4.php7id-2 S 
(Consulta: 14/03/06/J 

s'està reformant l'edifici de les Escoles Velles com a nou emplaçament de la 


biblioteca". 


5.9. TIVISSA: BIBLIOTECA MESTRE CABRÉ 


Fundada l'any 1973": per Dolors Cabré i Montserrat", la Biblioteca Mestre Cabré de 
Tivissa (ubicada a la Casa de la Cultura del poble) deu el seu nom a Josep Maria Cabré i 
Pujol" (Tivissa, 1883 -1962), qui, sempre molt vinculat a la seva població natal, fou 
mestre nacional en diverses localitats de la província, tals com Freginals, Reus o 


Montblanc, entre d'altres. 


5.10. TORTOSA: BIBLIOTECA FRANCESC OLIVER DE BOTELLER 


La biblioteca d'adults de Tortosa, i dintre de poc l'única de la ciutat, rep del nom de 
Biblioteca Francesc Oliver de Boteller. 

Francesc Oliver de Boteller", canonge de Tortosa i abat de Poblet", va ser president de 
la Generalitat de Catalunya al segle XVI en dos triennis (1587-90 i 1596-98). Era fill 
natural de Lluís Oliver i de Boteller, vescomte de Castellbó i va ser l'impulsor de 


diverses reformes arquitectòniques al Monestir de Poblet i al Palau de la Generalitat 


6. CONCLUSIONS 


Un cop hem analitzat tots els noms de les biblioteques, en podem extreure algunes 


conclusions: 


a)La forta implicació en el manteniment i en la visibilitat de la cultura de les Terres 


de l'Ebre, ja que pràcticament la meitat ha adoptat noms de rellevants personalitats 


19 GE) 13 de setembre (de 1233/, Pere de Montcada, amb el consell i autoritat de fra Hug de Fullalquer, 
castellà d'Amposta i gran mestre de l'Orde Militar de l'Hospital de Sant Joan de Jerusalem en els regnes 
d'Aragí i Catalunya, va fer concessió feudal de la vila de La Sénia al ciutadà de Tortosa Guillem de 
Moragues, perquè la repoblés" En: Apunts històrics lEn línia). shttp://yvvyy.disi.es/lasenia/historia.htmò 
(Consulta: 23/03/2006J 

20 MILLAN, M. "La Sénia endega l'adequació de les Escoles Velles com a biblioteca : el cost de la 
rehabilitació de mig edifici voreja el milió d'euros". En: Diari de les Terres de l'Ebre (3 febrer 2006) 

4 Biblioteca Mestre Cabré (Tivissa, Tarragona) (En línia). 


chttp://vyvvv.ibibliotecas.com/biblioteca/15 188/biblioteca-mestre-cabre-tivissa-tarragona.htm) (Consulta: 
15/03/2006) 


2 Tivissa : un poble antic de la Catalunya Nova (1984). Tivissa : Biblioteca Mestre Cabré, p. 7 
33 Íbid, p.273-274. 


431 La Festa del Renaixement de Tortosa En línia) 


chttp:/fvvvvv. festadelrenaixement.org/epoca/index.aspS (Consulta: 29/03/2006) 
85 Aproximació a la història de Campredó (En línia) 


chttp://vvvyv.campredo.altanet.org/ajtms/tortosa/campredo/historia2.htms (Consulta: 18/03/2006) 

culturals, principalment literàries dels seus respectius pobles, però d'altres figures 
socials importants, com ara metges o mestres. 

b)El paisatge i els elements naturals també són un element de primer ordre en les 
Terres de l'Ebre, i com a tals, són signes d'identitat col-lectiva. Les biblioteques no 
se n'han quedat al marge i també reflecteixen en els seus noms aquesta riquesa 
paisatjística i mediambiental on es troben ubicades. Es podria parlar d'una 
implicació amb el territori, demostrant, una vegada més, que la gent de les Terres de 
l'Ebre té una identitat i una idiosincràsia molt marcades i molt defensades des de 
dins. 

c)Com a excepció trobem el cas de la biblioteca de Benifallet, on no s'ha trobat cap 
relació directa del nom de la biblioteca amb el poble. 

d)Finalment, trobem els casos en què no s'ha adoptat cap nom, i se n'ha triat un de 
genèric, segurament, en molts casos, fruit de la categorització del sistema català de 
lectura pública, i en d'altres, de llarga història (com ara Ulldecona), en què la 
terminologia bibliotecària era diferent i, això no obstant, no s'ha modificat ni 
adaptat als nous conceptes. Sobre aquests centres no en podem extreure cap 
conclusió respecte el nom, doncs noms d'aquesta tipologia en podriem trobar arreu 
de la geografia catalana. Són noms que indistintament utilitzen la municipalitat o 
comarcalitat del servei o bé adopten el nom de la tipologia de centre per a 


denominar-se (pública, centre de lectura, comarcal,...) 


En definitiva, pensem que les biblioteques de les Terres de l'Ebre, com a referent 
cultural de primer ordre a nivell territorial, i especialment a nivell municipal, es troben 
plenament identificades en la cultura ebrenca i els seus principals actius, i representen 


un important aparador per a exportar-la a l'exterior i difondre-la en la justa mesura. 


Finalment, aquest és un moment important en què s'estan realitzant molts projectes: 
s'han encetat tres noves biblioteques a La Sénia, Sant Jaume d'Enveja i Roquetes. 
L'equipament de La Sénia ja disposa de nom, però des d'aquestes modestes línies 
volem encoratjar a què, en els dos centres restants, s'adoptin els noms d'alguna 
personalitat important del seus respectius municipis. I que, si fos possible, sigui la 
ciutadania qui votés, qui s'impliqués en el nom. Més enllà de les protocol-làries sessions 


dels Ajuntaments, les biblioteques són un equipament eminentment popular i ciutadà. 

7. ANNEXOS 


Presentem a continuació el model de carta que vam enviar a totes les biblioteques del 
territori per tal d'obtenir les dades que vam creure necessàries per al nostre estudi. Vam 
considerar que aquesta seria la millor solució per a obtenir-les, ja que ens resultava del 
tot impossible desplaçar-nos per totes les biblioteques, especialment per falta de temps i 


sobretot per la incompatibilitat d'horaris. 


Model de carta 
Benvolgut/da company/a: 


Abans que res ens presentem: som la Clara Àlvarez i el Daniel Gil, bibliotecaris i que 
treballem, respectivament, a la Biblioteca del Campus de les Terres de l'Ebre de la 
URV i a la Biblioteca del Col.legi d'Arquitectes de Catalunya a la Demarcació de 
l'Ebre. Ambdós som membres del Grup de Treball de les Terres de l'Ebre del Col-legi 
Oficial de Bibliotecaris-Documentalistes de Catalunya. " 


Estem intentant fer un estudi sobre el noms que porten les biblioteques de les Terres de 
l'Ebre, per a la qual cosa agrairíem la vostra col-laboració en facilitar-nos algunes 
dades, si és possible. Aquest estudi el presentarem al II Congrés "Cultura i Territori a 
les comarques de la Diòcesi de Tortosa "7, organitzat per la UETE, i que tindrà lloc del 
30 de març al 2 d'abril, a Amposta i Rossell. La comunicació tindrà com a títol: "Els 
noms de les biblioteques a les Terres de l'Ebre ". Amb posterioritat voldriem iniciar 
una sèrie d'articles temàtics, amb més profunditat, sobre cada un dels noms, i que si tot 


va bé publicarem a l'Ítem. 
Les dades que ens interessaria saber serien les segiients: 


eData d'obertura de la biblioteca: 

eNom de la biblioteca: 

eQuan es va adoptar aquest nom: (des de la seva creació, des de l'any 
XXXX...) 

eQui pren la decisió de què la biblioteca porti aquest nom: (ajuntament, 
bibliotecaris, no se sap...) 


28 Col-legi Oficial de Bibliotecaris-Documentalistes de Catalunya — Grup de Treball de les Terres de 
l'Ebre lEn línia) shttp://vvvvyy. cobde.org/grups/ebre/index.htmls fConsulta: 06/03/2006) 
27 Universitat d'Estiu de les Terres de l'Ebre lEn línia) chttp:/fvyny.uete.orgs (Consulta: 06/03/2006/ 

eCom es va prendre la decisió (consulta popular, edicte de l'Ajuntament...) 


eRelació del nom amb la població: (per exemple, escriptor nascut al poble, 


etc.) 


Esperem que no us ocasionem excessives molèsties i així mateix ens oferim a enviar-los 


una còpia de l'esmentat estudi un cop finalitzat. També afegirem les dades recollides 


en aquesta carta en un annex de la comunicació. 


Restem a la vostra disposició per a resoldre qualsevol dubte, i al mateix temps us 


animem a fer-nos arribar aquestes dades. Pensem que l'objectiu s'ho vall 


Gràcies per tot. 


Salutacions cordials, 


Daniel Gil 


Berenguer IV, 26, pral 
43500 Tortosa 


bibl.tor Qcoac.net 


dgilso È gmail.com 


Clara Àlvarez 


Edifici Nou Betània 


Apartat de Correus 377 
43500 Tortosa 


clara.alvarez Qurvy.net 


Vam enviar aquesta carta per correu electrònic el 6 de febrer, i vam donar com a termini fins a 


final del mateix mes. En tot aquest temps vam rebre les respostes de només 8 biblioteques: 


Móra d'Ebre, Amposta, Santa Bàrbara, Ulldecona, Flix, Alcanar, l'Ametlla de Mar i La Sénia. A 


continuació reproduim les dades que ens van passar des d'aquests centres, seguint les 6 


questions que els vam plantejar: 


Móra d'Ebre (dades rebudes el 6 de febrer de 2006) 
eData d'obertura de la biblioteca: Abril 1997 


eNom de la biblioteca: Biblioteca Comarcal de Móra d'Ebre 


eQuan es va adoptar aquest nom: (des de la seva creació, des de l'any xXXX...): Des de la 


seva creació 

eQui pren la decisió de què la biblioteca porti aquest nom: (ajuntament, bibliotecaris, no se 
sap...): Suposem que el Servei de Biblioteques de la Generalitat va proposar aquest nom, 
perquè és el que tècnicament li correspon. Es va consultar a l'Ajuntament i aquest, el va 
creure apropiat, i no el va canviar. 

eCom es va prendre la decisió (consulta popular, edicte de l'Ajuntament.,...): La decisió final 
va correspondre a l'Ajuntament. 


eRelació del nom amb la població: (per exemple, escriptor nascut al poble, etc.): 


Amposta (dades rebudes el 9 de febrer de 2006) 
eData d'obertura de la biblioteca: 25 d'abril de 1958 al tercer pis de l'Ajuntament. Des del 
1995 es troba a la seva ubicació actual. 
eNom de la biblioteca: Biblioteca Comarcal Sebastià Juan Arbó 
eQuan es va adoptar aquest nom: (des de la seva creació, des de l'any xXXX...): Des de la 
seva creació 
eQui pren la decisió de què la biblioteca porti aquest nom: (ajuntament, bibliotecaris, no se 
sap...): L'Ajuntament 
eCom es va prendre la decisió (consulta popular, edicte de l'Ajuntament...) 
eRelació del nom amb la població: (per exemple, escriptor nascut al poble, etc.) 
Deu el seu nom a l'escriptor Sebastià Juan Arbó que va néixer a Sant Carles de la Ràpita 


però que es va traslladar a viure a Amposta amb la seva família quan tenia 8 anys. 


Santa Bàrbara (dades rebudes el 14 de febrer de 2005) 
eData d'obertura de la biblioteca: El 25 de març de 1958 
eNom de la biblioteca: Biblioteca José Escudé Albesa 
eQuan es va adoptar aquest nom: Des del 3 de maig de 2003 
eQui pren la decisió de què la biblioteca porti aquest nom: Ajuntament 
eCom es va prendre la decisió: Reunió entre el regidor de cultura i el responsable de la 
biblioteca en motiu del 175è aniversari del municipi 
eRelació del nom amb la població: José Escudé Albesa va nèixer a Roquetes el dia 9 de 
juny de 1896 d'una família pagesa de 5 fills. Es va casar a Santa Bàrbara amb Maria Cinta 
Arasa Martí, filla de pagesos del poble. Va tenir dues filles, Florinda i Rosalía -també 
mestres-. Va morir a Santa Bàrbara el dia 8 de juliol de 1986. A la biblioteca de 
l'Observatori de l'Ebre de Roquetes comença la seva afició pel món de les biblioteques. 
Ocupà el càrrec de Secretari de l'Ajuntament de Santa Bàrbara de forma interina. Amb 
col-laboracions artístiques, xerrades formatives, classes d'adults..., projecta el seu ampli 
bagatge cultural als qui l'envolten. Des de l'any 1963 fins el 1977 s'encarrega de la 


Biblioteca Municipal, tasca amb la que culmina la seva llarga dedicació i col-laboració al 

poble de Santa Bàrbara. I recordant aquesta dedicació, el dia 3 de maig del 2003, 
l'Ajuntament dóna a la biblioteca el nom de JOSÉ ESCUDÉ ALBESA". 


Ulldecona (dades rebudes el 20 de febrer de 2006) 
eData d'obertura de la biblioteca: 28 de gener de 1930 
eNom de la biblioteca: Biblioteca Popular d'Ulldecona 
eQuan es va adoptar aquest nom: (des de la seva creació, des de l'any xXXX...): Des de la 
seva creació 
eQui pren la decisió de què la biblioteca porti aquest nom: (ajuntament, bibliotecaris, no se 
sap...): No se sap 
eCom es va prendre la decisió (consulta popular, edicte de l'Ajuntament....) 


eRelació del nom amb la població: (per exemple, escriptor nascut al poble, etc.) 


Flix (dades rebudes el 23 de febrer de 2006) 
eData d'obertura de la biblioteca: 22 de juny de 1985 
eNom de la biblioteca: "Artur Bladé i Desumvila" 
eQuan es va adoptar aquest nom: Des de la seva creació 
eQui pren la decisió de què la biblioteca porti aquest nom: L'Ajuntament 
eCom es va prendre la decisió: Per edicte de l'Ajuntament", no ho se del cert però casi 
segur. 
eRelació del nom amb la població: En aquells moments era l'escriptor riberenc més 
destacat, encara que ignorat a la seva terra, sobretot al seu poble de naixença, Benissanet. 
L'ajuntament va voler reivindicar-lo posant-li el nom a la biblioteca. A més a més per la 
seva defensa dels valors democràtics, de lluita anti-franquista, i de defensor de la llengua 


catalana. 


L'Ametlla de Mar (dades rebudes el 8 de febrer de 2006) 
eData d'obertura de la biblioteca: 1-90-1986 


eNom de la biblioteca: Biblioteca Dr.Frias 

eQuan es va adoptar aquest nom: (des de la seva creació, des de l'any XXXX...) Des de la 
seva creació 

eQui pren la decisió de què la biblioteca porti aquest nom: (ajuntament, bibliotecaris, no se 
sap...) L'Ajuntament 

eCom es va prendre la decisió (consulta popular, edicte de l'Ajuntament,...) Com a 
reconeixement al Dr.Frias, que va estar el fundador del primer Centre de Lectura a la nostra 
població l'any 1933, i que va desapareixer amb motiu de la Guerra Civil. Fins l'any 86 L 


Ametlla de Mar no va tornar a tenir una Biblioteca Municipal. 

eRelació del nom amb la població: (per exemple, escriptor nascut al poble, etc.) 
El Dr.Frias va ser el primer metge que va tenir la nostra població. Era de Reus i més 


tard es va especialitza en pediatria. 


Alcanar (dades rebudes el 8 de febrer de 2006) 
eData d'obertura de la biblioteca: Maig 1995 


eNom de la biblioteca: Biblioteca Trinitari Fabregat. 

eQuan es va adoptar aquest nom: (des de la seva creació, des de l'any XXXX...) El nom es va 
adoptar al moment d'inaugurar la biblioteca. 

eQui pren la decisió de què la biblioteca porti aquest nom: (ajuntament, bibliotecaris, no se 
sap...) L'Ajuntament 

eCom es va prendre la decisió: (consulta popular, edicte de l'Ajuntament...) La decisió la va 
pendre l'ajuntament en plenari municipal. 

eRelació del nom amb la població: (per exemple, escriptor nascut al poble, etc.) 
Trinitari Fabregat és l'escriptor de més reconeixement que ha tingut el 


municipi. En el moment de posar el nom a la biblioteca ell vivia a París, 


estava exiliat i va ser un reconeixement a la seva figura. 


La Sénia (dades rebudes el 23 de març de 2006) 

e Data d'obertura de la biblioteca: Maig, 1983 

e — Nom de la biblioteca: Pere de Montcada 

e Quan es va adoptar aquest nom: (des de la seva creació, des de l'any XXXX...): Des de la 
seva creació 

e Qui pren la decisió de què la biblioteca porti aquest nom: (ajuntament, bibliotecaris, no 
se sap...). L'Alcalde, juntament amb la Cap del Servei de Biblioteques 

e Comes va prendre la decisió (consulta popular, edicte de l'Ajuntament...) 
Conversa entre l'Ajuntament i la Generalitat de Catalunya 

e Relació del nom amb la població: (per exemple, escriptor nascut al poble, etc.) 


La persona que va donar la Carta de Població a la Sénia 

